CYR61
Cisteinom bogati angiogeni induktor 61 (CYR61) ili član 1 porodice proteina CCN (CCN1), jest matrićelijski protein koji je kod ljudi kodiran genom CYR61 sa hromosoma 1. CYR61 je izlučeni, vanćelijskomatriksni (ECM)-vezan signalni protein iz CCN porodice (unutarćelijski signalni protein CCN). CYR61 je sposoban da reguliše širok spektar ćelijskih aktivnosti, uključujući ćelijsku adheziju, migraciju, proliferaciju, diferencijaciju, apoptozu i starenje putem interakcije sa integrinskim receptorima na površini ćelije i heparan-sulfatnim proteoglikanima. Tokom embrionskog razvoja, CYR61 je kritičan za morfogenezu srčanog septuma, formiranje krvnih sudova u placenti i vaskularni integritet. U odrasloj dobi, CYR61 ima važnu ulogu u upalama i obnavljanju tkiva, a u vezi je s bolestima povezanim s hroničnom upalom, uključujući reumatoidni artritis, aterosklerozu, dijabetes povezanu nefropatiju i retinopatiju, te mnoge različite oblike kancera.